
STYPELAND VR GRAFIKOS LICENCIJŲ PRATĘSIMO IR ATNAUJINIMO PIRKIMO TECHNINĖ SPECIFIKACIJA

1. Bendri reikalavimai
1.1. VšĮ Lietuvos nacionalinis radijas ir televizija (toliau – Perkančioji organizacija; LRT) siekia įsigyti papildytos realybės (AR) ir virtualios studijos (VR) grafikos sistemos programinės įrangos licencijų pratęsimą ir papildomų modulių aktyvavimą esamos STYPELAND sistemos ribose (toliau – Prekė).
1.2. Reikalavimai Prekei pateikiami šioje Techninėje specifikacijoje. LRT siekia įsigyti programinės įrangos licencijas, aprašytas Techninės specifikacijos 1 lentelėje.
1.3. Prekė skirta virtualios studijos turiniui tiesioginėse transliacijose kurti, leidžianti operatyviai keisti dizainą ir integruoti grafinius elementus į „Unreal Engine“ aplinką.
1.4. Perkamų licencijų paskirtis – užtikrinti LRT jau turimos „Stype“ techninės ir programinės įrangos ekosistemos veikimo tęstinumą bei funkcionalumo išplėtimą. LRT jau eksploatuoja STYPELAND sistemą, todėl perkamos licencijos yra esamos sistemos dalis ir negali būti pakeistos kitų gamintojų sprendimais be sistemos keitimo.
1.5. Į pirkimo objektą neįtraukiama jokia kompiuterinė, serverinė ar kita aparatinė įranga - perkamos tik programinės įrangos licencijos. 
1.6. Į pirkimo objekto kainą turi būti įtrauktos programinės įrangos palaikymo ir atnaujinimo paslaugos visam sutarties galiojimo laikotarpiui, be papildomų mokesčių.
1.7. Techninėje specifikacijoje vartojamos sąvokos:
1.7.1. Dokumentacija – gamintojo dokumentai (licencijų aktyvavimo aprašymai, vartotojo vadovai, gamintojo teikiama informacija apie parametrus) arba gamintojų internetinių puslapių nuorodos, kuriuose pateikiama gamintojo informacija apie siūlomos Prekės atitikimą reikalaujamam parametrui / specifikacijai.
2. Bendri reikalavimai tiekėjui dėl Techninės specifikacijos pildymo
2.1. Tiekėjas turi užpildyti visus Techninės specifikacijos lentelių laukelius, kurie pažymėti „/įrašyti/“ (tiekėjas ištrina „/įrašyti/“ ir nurodo reikalaujama informaciją). Tiekėjui minėtų laukelių neužpildžius arba užpildžius netinkamai, tiekėjo pasiūlymas gali būti atmestas, kaip neatitinkantis pirkimo dokumentų reikalavimų.
2.2. Tiekėjas negali palikti tuščių laukelių, kurie pažymėti „/įrašyti/“.
2.3. Tiekėjas negali keisti Techninės specifikacijos, t. y. tiekėjas negali keisti Techninės specifikacijos teksto (papildyti, trinti ir pan.), papildyti lentelių naujais laukais ar ištrinti esamus, nebent Techninėje specifikacijoje aiškiai nurodyta, kad tokie pakeitimai galimi. Tiekėjui atlikus minėtus pakeitimus, tiekėjo pasiūlymas gali būti atmestas, kaip neatitinkantis pirkimo dokumentų reikalavimų.
3. Bendri reikalavimai dėl Prekės gamintojo ir modelio nurodymo:
3.1. Tiekėjas turi nurodyti konkrečius modelių pavadinimus ir gamintojus. 
3.2. Konkrečiai pozicijai siūloma konkretaus gamintojo konkreti Prekė (modelis), jei nenurodyta kitaip. 
3.3. Jeigu siūloma prekė neturi konkretaus gamintojo ar modelio pavadinimo:
3.3.1 pateikiamas paaiškinimas dėl kokių priežasčių neįmanoma nurodyti gamintojo / modelio arba;
3.3.2 jeigu prekė modulinė:
3.3.2.1. modelio pavadinimo sudarymo būdas, arba;
3.3.2.2. modulinę prekę sudarančių atskirų prekių gamintojai ir modeliai.
4. Reikalavimai tiekėjui dėl lentelių stulpelių „Siūlomi parametrai“ pildymo
4.1. Tiekėjas turi nurodyti atitikimą kiekvienam stulpelio „Reikalavimai“ nurodytam reikalavimui atskirai. Tiekėjas gali nenurodyti atitikimo reikalavimui tik tuo atveju, jeigu prie atitinkamo reikalavimo punkto stulpelio „Siūlomi parametrai“ eilutėje nurodyta „/rekomenduojama pateikti/“ arba eilutė perbraukta  . 
4.2. Tiekėjas, nurodydamas siūlomos Prekės atitikimą, turi nurodyti konkrečias siūlomos įrangos specifikacijas / parametrus, pvz.: „ilgis – 1,5 m“, o ne „ilgis – ne mažiau kaip 1,25 m“, nebent pats reikalavimas leidžia nurodyti kitaip arba Dokumentacijoje aiškiai ir nedviprasmiškai nurodytas atitikimas specifikacijai / parametrui.
4.3. Tiekėjui vietoje konkrečių specifikacijų / parametrų nurodžius „atitinka“, „taip“ ar panašiai, toks tiekėjo pasiūlymas gali būti atmestas, kaip neatitinkantis pirkimo dokumentų reikalavimų, jeigu su pasiūlymu nepateikta Dokumentacija bei iš tokio nurodymo, be papildomo paaiškinimo, negalima įsitikinti specifikacijos / parametro atitikimu reikalavimui.
4.4. Tiekėjas, vadovaujantis Pirkimo sąlygų reikalavimais, Techninėje specifikacijoje stulpelyje „Siūlomi parametrai“ nurodytą informaciją galės paaiškinti tik tuo atveju, jeigu:
4.4.1. Tiekėjas kartu su pasiūlymu pateikė Dokumentaciją ir pateiktoje Dokumentacijoje yra nurodyta informacija, patvirtinanti, kad tiekėjo siūloma Prekė atitinka Techninėje specifikacijoje nurodytus reikalavimus;
4.4.2. Tiekėjas pateiks paaiškinimą iš viešai prieinamos siūlomos Prekės gamintojo informacijos arba gamintojo patvirtinimą, kad tiekėjo siūloma Prekė atitinka Techninėje specifikacijoje nurodytus reikalavimus.
4.5. Tiekėjas nurodydamas siūlomos prekės atitikimą turi nurodyti konkrečius siūlomos licencijos parametrus, o ne „atitinka reikalavimus“, nebent pats reikalavimas leidžia nurodyti kitaip arba Dokumentacijoje aiškiai ir nedviprasmiškai nurodytas atitikimas specifikacijai.
5. Reikalavimai tiekėjui dėl lentelių stulpelių „Siūlomus parametrus patvirtinantys dokumentai“ pildymo:
5.1. Tiekėjas:
5.1.1. atsakingas už Dokumentacijos pateikimą, kuri patvirtina tiekėjo siūlomos prekės atitikimą Techninės specifikacijos reikalavimams, tose eilutėse, kuriose nurodyta „/privaloma pateikti/“ – vietoje „/privaloma pateikti/“ nurodydamas prie pasiūlymo pridedamo dokumento pavadinimą / bylos pavadinimą arba nuorodą į konkretų internetinį puslapį. Perkančioji organizacija aktyviai neieškos ir netikrins Dokumentacijos (tačiau tai neatima teisės iš Perkančiosios organizacijos, kilus įtarimui dėl Dokumentacijos pateiktos informacijos teisingumo, pasitikrinti atitikimą) ir tikrins tik Tiekėjo kartu su pasiūlymu pateiktą Dokumentaciją, jeigu Tiekėjo pateikta Dokumentacija nepatvirtins atitikimo keliamam reikalavimui, o Tiekėjas nepaaiškins Techninės specifikacijos 4.4 punkte nustatyta tvarka, kaip tiekėjo siūloma prekė atitinka keliamą reikalavimą arba Tiekėjas su pasiūlymu iš viso nepateiks Dokumentacijos – Tiekėjo pasiūlymas bus atmestas;
5.1.2. gali, tačiau neprivalo pateikti Dokumentaciją, kuri patvirtina tiekėjo siūlomos prekės atitikimą Techninės specifikacijos reikalavimams, tose eilutėse, kuriose nurodyta „/rekomenduojama pateikti/“ – vietoje „/rekomenduojama pateikti/“ nurodydamas prie pasiūlymo pridedamo dokumento pavadinimą / bylos pavadinimą arba nuorodą į konkretų internetinį puslapį arba pažymėdamas, kad Dokumentacijos neteiks (pvz.: „X“, „neteikiame“ ar pan.) arba palikdamas eilutę neužpildytą. Jeigu Tiekėjas su pasiūlymu pasirenka neteikti Dokumentacijos Perkančioji organizacija savarankiškai ieško ir patikrina viešai prieinamą Dokumentaciją, tačiau jeigu Perkančiosios organizacijos rasta viešai prieinama Dokumentacija nepatvirtins atitikimo keliamam reikalavimui, o Tiekėjas nepaaiškins Techninės specifikacijos ‎4.4 punkte nustatyta tvarka, kaip tiekėjo siūloma prekė atitinka keliamam reikalavimui – Tiekėjo pasiūlymas bus atmestas
5.1.3. įsipareigoja atitikti keliamam reikalavimui ir neteikia Dokumentacijos, o Perkančioji organizacija tikrina atitikimą Techninės specifikacijos reikalavimui tik sutarties vykdymo metu, tose eilutėse, kurios yra perbrauktos „[image: ]“, tačiau Perkančioji organizacija turi teisę paprašyti paaiškinti atitikimą Techninės specifikacijos reikalavimui pasiūlymų vertinimo metu ir paaiškinti atitikimą Techninės specifikacijos 4.4 punkte nustatyta tvarka, jeigu kils abejonių dėl Tiekėjo galimybių įgyvendinti reikalavimą sutarties vykdymo metu.
5.2. Dokumentacija turi būti parengta įrangos gamintojo, o ne trečiųjų šalių. Jeigu prekė sudaryta iš kitų gamintojų įrangos ar dalių, gali būti teikiama tiek galutinės prekės, tiek prekės komplektuojančios dalies gamintojo Dokumentacija.
5.3. Tiekėjas prie konkretaus reikalavimo nurodo, kuri tiekėjo su pasiūlymu teikiama Dokumentacija patvirtina atitikimą nurodytam konkrečiam reikalavimui.
5.4. Perkančioji organizacija prašo tiekėjų, kad nurodant Dokumentacijos pavadinimą, kartu būtų pateikiama nuoroda į konkretų puslapį, paragrafą ir pan., kai tai yra įmanoma, sklandesniam tiekėjų pasiūlymų vertinimui.
5.5. [bookmark: _Hlk42000936]Jei Prekių gamintojas nuo pasiūlymo pateikimo momento iki Prekių pristatymo termino nustoja gaminti siūlomą Prekę (ar Prekės sudedamąsias dalis), tiekėjas, gavęs rašytinį perkančiosios organizacijos sutikimą, gali pristatyti to paties gamintojo kitą Prekę, atitinkančią Techninėje specifikacijoje nurodytus Prekės (ar jos dalies) siūlomus parametrus arba geresnius nei tiekėjo Techninėje specifikacijoje nurodyti siūlomi parametrai, kartu pateikiant Prekės gamintojo patvirtinimą ar kitą dokumentą, įrodantį, kad gamintojas nebegamina Techninėje specifikacijoje nurodytos Prekės (ar jos dalies). Nesant to paties gamintojo asortimente nurodytas sąlygas atitinkančių Prekių, pateikęs tai pagrindžiantį gamintojo patvirtinimą ar kitą įrodantį dokumentą, tiekėjas, gavęs perkančiosios organizacijos raštišką sutikimą, gali pristatyti kito gamintojo Prekes, atitinkančias Techninėje specifikacijoje nurodytus Prekių (ar jų dalies) siūlomus parametrus arba geresnius, nei tiekėjo Techninėje specifikacijoje nurodyti siūlomi parametrai.
5.6. Prekės turi būti komplektuojamos:
5.6.1. su visais Prekės gamintojo įprastoje Prekės komplektacijoje nurodytais priedais (t.y. tais priedais, kurie nurodyti Dokumentacijoje), jeigu nėra nurodyta kitaip;
5.6.2. su visais tinkamam Prekių veikimui reikalingais priedais – montavimo medžiagomis, priedais, kabeliais ir pan., jeigu tokie priedai reikalingi tinkamam Prekės veikimui, net jeigu tai atskirai nėra nurodyta.
5.7. Prekės, atitinkančios Techninės specifikacijos reikalavimus, turi būti pristatytos, įdiegtos, sumontuotos adresu S. Konarskio g. 49, 03123 Vilnius. Sutarties vykdymo metu pristatymo adresas gali būti patikslintas.
5.8. Prekės (licencijų aktyvavimo kodai ar sertifikatai) turi būti pateikti elektroniniu būdu nurodytais LRT kontaktiniais el. pašto adresais.
5.9. Prekių pristatymo (licencijų aktyvavimo) terminas – 14 (keturiolika) kalendorinių dienų nuo sutarties įsigaliojimo.
6. Konkretūs reikalavimai prekei:
1 Lentelė. Reikalavimai programinės įrangos licencijoms
	Eil. Nr.
	Reikalavimai
	Kiekis
	Siūlomas StypeLand licencijos pavadinimas
	Siūlomus parametrus patvirtinantys dokumentai

	6.1.
	StypeLand Plugin for Unreal Engine - Metinė programinės įrangos licencija (įskiepis), skirta integruoti kameros sekimo duomenis į „Unreal Engine“ aplinką. Licencija galioja vienai sekamai kamerai.
	3 vnt.
	/įrašyti/
	/rekomenduojama pateikti/

	6.2. 
	GreenKiller - Internal Chromakeyer by stYpe - Metinė licencija vidiniam spalvinio rakto (angl. Chromakeyer) funkcionalumui. Leidžia programiškai šalinti žalią/mėlyną foną tiesiogiai „StypeLand“ aplinkoje. Skirta vienai sekamai kamerai.
	3 vnt.
	/įrašyti/
	/rekomenduojama pateikti/

	6.3. 
	StypeLand OneController - Metinė licencija pagrindinei valdymo sąsajai, veikiančiai žiniatinklio (angl. Web-based) principu. Skirta „StypeLand“ programinės įrangos rinkinio valdymui
	1 vnt.
	/įrašyti/
	/rekomenduojama pateikti/

	6.4.
	StypeLand OneController (papildoma licencija) - Metinė licencija papildomam valdikliui (darbo vietai), suteikianti prieigą prie „StypeLand OneController“ valdymo sąsajos.
	2 vnt.
	/įrašyti/
	/rekomenduojama pateikti/

	6.5.
	StypeCentral SingleUser SingleEngine - Metinė serverio programinės įrangos licencija. Skirta valdyti AR/VR/XR ir grafikos uždėjimo (angl. Overlay) srautus naudojant grojaraščius ir šablonus. Leidžia vieno vardinio vartotojo prisijungimą ir vieno „StypeLand“ atvaizdavimo (angl. render) įrenginio valdymą.
	1 vnt.
	/įrašyti/
	/rekomenduojama pateikti/

	6.6.
	StypeCentral Add-on MultiEngine - Metinė licencija (priedas), išplečianti „StypeCentral“ funkcionalumą. Leidžia valdyti kelis „StypeLand“ atvaizdavimo įrenginius (iki 3 variklių/engines). Reikalauja bazinės „SingleUser SingleEngine“ licencijos.
	1 vnt.
	/įrašyti/
	/rekomenduojama pateikti/

	6.7.
	StypeCentral Add-on MultiUser - Metinė licencija (priedas), įgalinanti kelių vartotojų darbo režimą (angl. MultiUser workflow). Suteikia teisę prisijungti 3 vardiniams vartotojams vienu metu.
	1 vnt.
	/įrašyti/
	/rekomenduojama pateikti/




7. Žalieji reikalavimai
7.1. Perkančioji organizacija taiko aplinkos apsaugos kriterijus, nurodytus žemiau lentelėje šiame pirkime įsigyjamoms prekėms:

2 lentelė. Aplinkos apsaugos kriterijai prekėms

	Eil. Nr.
	Įsigyjama prekė
	Aplinkos apsaugos reikalavimas
	Atitiktį reikalavimams pagrindžiantys dokumentai

	1.
	Visas pirkimo objektas
	Vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo 4.4.4.1 punkte nustatytu aplinkosauginiu principu („prekei pagaminti ir (ar) tiekti, paslaugai teikti ar darbams atlikti sunaudojama mažiau gamtos išteklių ir (ar) sudėtyje yra pakartotinai panaudotų ir (ar) perdirbtų medžiagų“) nustatomas sutarties vykdymui reikalavimas: sutarties vykdymui bus naudojamos elektroninės priemonės: sąskaitos faktūros teikiamos elektroniniu būdu, reikalingi dokumentai bus teikiami tik elektroniniu būdu, atsiskaitymai bus vykdomi tik elektroninėmis priemonėmis.
	Sutarties vykdymui keliamas reikalavimas, todėl įrodymų kartu su pasiūlymu pateikti nereikia.




	2.
	Visas pirkimo objektas
	Vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija) patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo 4.4.3 punktu, pirkimas laikomas žaliuoju, kai perkamos licencijos.
	Sutarties vykdymui keliamas reikalavimas, todėl įrodymų kartu su pasiūlymu pateikti nereikia.




7.2. Visos siūlomos licencijos privalo būti STYPE gamintojo oficialios STYPELAND ir STYPECENTRAL programinės įrangos licencijos.

8. Nacionalinio saugumo reikalavimai
8.1. Šis pirkimas laikomas susijusiu su nacionaliniu saugumu, todėl šio pirkimo atžvilgiu keliami specialieji reikalavimai tiekėjo siūlomoms prekėms, nurodytoms šioje Techninėje specifikacijoje, siekiant užtikrinti šalies nacionalinio saugumo interesus. Nacionalinio saugumo reikalavimai nurodyti Specialiųjų pirkimo sąlygų 4 skyriuje. 

